open-index/open-wikipedia-markdown huggingface dataset:
Christian Kronegård

**Christian Kronegård** (s. 29. joulukuuta 1988) on ruotsalainen autourheilija. Hän on voittanut PM-kultaa Kartingin ICA junior -luokassa vuonna 2002 ja Ruotsinmestaruushopeaa samassa luokassa edellisenä vuonna. Radical-luokassa hänellä on RM-hopeaa vuodelta 2007 ja RM-kultaa vuodelta 2008.

Vuonna 2009 Kronegård kilpaili Formula Renault 2.0 luokassa osallistuen sekä Ruotsin kansalliseen sarjaan että Pohjois-Euroopan alueen NEZ-sarjaan. Vuosina 2011–2014 Kronegård kilpaili Radical European Masters -sarjassa, jossa saavutti pronssia kaudella 2011 ja hopeaa kaudella 2012.

## Lähteet
* DriverDB
Kristian Lima de Faria

**Kristian Lima de Faria** (syntyjään **Kristian Bjerknes-Lima de Faria**, s. 29. joulukuuta 1965 Lundin kunta) on ruotsalainen näyttelijä. Lima de Faria opiskeli Göteborgin teatterikorkeakoulussa vuosina 1988–1991. Opintonsa jälkeen hän näytteli Göteborgin kaupunginteatterissa vuoteen 1997 asti. Sittemmin hän on työskennellyt freelancereina Folkteaternissa, Angeredin uudessa teatterissa, Göteborgin Backa-teatterissa sekä Orion-teatterissa ja Tukholman juutalaisessa teatterissa.

## Lähteet
Jori Ilanko

**Jori Ilanko** (15. kesäkuuta 1904 Tampere – 15. elokuuta 1969) oli suomalainen päätoimittaja ja lyhytelokuvien käsikirjoittaja.

Ilanko oli Suomen Urheilulehden päätoimittajana 1940–1942, Karjala-lehden päätoimittajana 1956–1958 ja Ylä-Vuoksi-lehden päätoimittajana 1961–1968. Jatkosodan aikana Ilanko toimi tk-miehenä. Ilanko toimi myös 1930-luvulla nyrkkeilytuomarina. Hän tuomaroi mm. vuoden 1936 Berliinin olympialaisten nyrkkeilyturnauksessa.

## Julkaisuja
* *Viipurin Urheilijat: Karjalan urheilun historiaa*; toim. Jori Ilanko, L. H. Salonen. Viipurin Urheilijat, Kerava 1953
* *Pamaus ry 65-vuotias: tietoja Teollisuuden- ja liikkeenharjoittajain seura Pamaus ry:n toiminnasta ja vaiheista vv. 1891-1955*. Pamaus, Helsinki 1956

## Suomennoksia
* Roland Hentzel ja Viktor Smeds : *Nyrkkeilykirja*. Otava 1936

## Lähteet

## Aiheesta muualla
* Luutnantti Jori Ilangon jatkosodan aikaan ottamia valokuvia Finnassa
Toki (Gifu)

**Toki** () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin kaakkoisosassa Tokijoen varrella. Pääosa kaupungin alueesta on kukkulaa, etelässä myös vuoristoa, ja sen keskusta on rakentunut Tokijoen varren tasankoalueelle. Etelässä kaupunki rajautuu Aichin prefektuuriin. Tokissa on 57&nbsp;726 asukasta (huhtikuussa 2020) ja sen pinta-ala on 116,16 neliökilometriä.

Tokin kaupunki perustettiin vuonna 1955 laajan kuntaliitoksen myötä. Se on hyvälaatuisen savimaansa ansiosta vanhaa Mino-keramiikan tuotantoaluetta. Keramiikan tuotanto seudulla alkoi jo 600-luvulla ja muodostaa edelleenkin kaupungin talouden selkärangan. Tokissa tuotetaan etenkin japanilaistyylisiä käyttöastioita, mutta myös länsimaalaistyylisiä astioita vientiin. Kaupungissa on myös tieteellistä tutkimusta, kuten kansallinen fuusiotutkimuksen instituutti. Tokin kantakaupunkia ympäröville kukkuloille on sijoittunut teollisuutta ja lähiörakentamista.

Tokin kulttuuriperintöön kuuluvat muun muassa Hakusan-jinjan šintolainen pyhäkkö sekä useat historialliset muistomerkit, kuten Otozukan *[[kofun]]*-hautakumpu ja Tsumagin linnan rauniot. Tokia palvelee JR Tōkain Chūō-päälinja.

## Kuvia

Tiedosto:Souzenji sanmon.jpg|Sōzen-jin portti
Tiedosto:Sogi park.jpg|Sogin puisto
Tiedosto:Toki city center area Aerial photograph.1987.jpg|Tokin kantakaupunki vuoden 1987 ilmakuvassa
Tiedosto:Chuo bridge(Toki).jpg|Chūōn silta


## Lähteet

## Aiheesta muualla

* Kaupungin internetsivut
Ratets (järvi Pihkovan alueella)

**Ratets** tai **Rotets** () on järvi Luoteis-Venäjällä Pihkovan alueen Pihkovan piirissä.

## Maantietoa
Järvi on 1,0 kilometriä pitkä, 450 metriä leveä ja sen pinta-ala on 29 hehtaaria. Se sijaitsee Lugan ylängön järvialueella, jonka kumpuilevassa maastossa vuorottelevat metsäiset saarekkeet laajojen suoalueiden kanssa. Järven keskisyvyys on 3 metriä ja syvänteessä on 5 metriä vettä. Ratets on metsäjärvi, sillä vanhat asutukset, kuten esimerkiksi läheiset kylät Hohlovo () ja Ploštšany (), ovat autioituneet. Järvellä on avoin ja saareton järvenselkä paitsi pohjoispäässä, missä järvi kapenee yli 300-metriseksi lahdeksi. Järven rantametsiköt ovat kaltevarantaisia.

## Luontoarvoja
Järvessä elää ainakin hauki, särki, ahven, ruutana, kiiski, suutari, sorva, säyne, lahna, mutakala, rantanuoliainen, sekä jokirapua, jota saadaan harvakseltaan. Järvellä on mutapohja ja sen rannat ovat hiekkapohjaisia niin, että pohjan peittää muta. Soisilla rannoilla kasvaa turvelauttoja, jotka muodostavat hetteikköjä. Rantaveteen on kaatunut kuolleiden puiden runkoja.

## Vesistösuhteita
Ratets sijaitsee Tolban valuma-alueella ja se on Tolban lähdejärvi. Tolba laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Ratetsesin valuma-alueen pinta-ala on 2,6 neliökilometriä. Järveen ei tule ilmakuvien mukaan ojia ja sen laskuoja Tolba alkaa järven pohjoisrannasta.

## Huomautuksia

## Lähteet
Jan Eriksson (jääkiekkoilija, 1958)

**Jan Eriksson** (s. 14. tammikuuta 1958 Kramfors) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Lake Placidin olympialaisissa 1980 ja saavutti pronssia. Hän edusti kotimaassaan MoDo AIK:ta kausina 1976–1982, solnalaista AIK:ta kausina 1982–1988 ja Västerås IK:ta kausina 1988–1990. Hän voitti Ruotsin-mestaruuden vuonna 1979 mutta joutui pahan loukkaantumisen vuoksi jättämään väliin koko kauden 1983–1984, jolloin hänen joukkueensa voitti mestaruuden.

## Lähteet
Göran Lindblom

**Göran Lindblom** (s. 4. maaliskuuta 1956 Skellefteå) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sarajevon olympialaisissa 1984 ja kolmissa MM-kilpailuissa, ja saavutuksina olivat yksi olympiapronssi ja yksi MM-hopea.

Lindblom edusti kotimaassaan Skellefteå AIK:ta kausina 1977–1988 ja voitti Ruotsin-mestaruuden vuonna 1978. Kaudella 1978–1979 hän oli Elitserienin syöttötilaston ykkönen. Hän lopetti uransa Malå IF:n joukkueessa kausina 1988–1990. NHL-seura St. Louis Blues varasi Lindblomin vuoden 1976  12. kierroksella 130. varausvuorolla mutta Lindblom ei koskaan pelannut NHL:ssä.

## Lähteet
Bo Ericson (jääkiekkoilija)

**Bo Ericson** (s. 23. tammikuuta 1958 Tukholma) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sarajevon olympialaisissa 1984, missä hän saavutti pronssia, saman vuoden Kanada-cupissa, jossa tuloksena oli kakkossija, sekä vuosien 1983 ja 1985 MM-kilpailuissa.

Ericson edusti kotimaassaan AIK:ta kausina 1974–1984 ja Södertälje SK:ta kausina 1984–1989. Hän voitti Ruotsin-mestaruuden vuosina 1982, 1984 ja 1985. NHL-seura Colorado Rockies varasi Ericsonin vuoden 1978  11. kierroksella 174. varausvuorolla mutta Ericson ei koskaan pelannut NHL:ssä.

## Lähteet
Anjalankosken radio- ja televisioasema

**Anjalankosken radio- ja televisioasema** on Digita Oy:n hallinnoima päälähetinasema (vrt. täytelähetinasema) Ruotilassa, Kouvolan Anjalankoskella, entisen Sippolan kunnan alueella. Aseman masto on 318 metriä korkea maanpinnasta. Masto valmistui 27. maaliskuuta 1965, mutta radio- ja televisiolähetykset alkoivat vuotta myöhemmin.

## Kanavat
### TV

* Yle TV1 
* Yle TV2 
* MTV3
* Nelonen 
* Yle Teema & Fem  
* TV5
* Kutonen
* TLC
* OnniTV
* STAR Channel
* Frii
* National Geographic
* Viaplay TV
* MTV Sub
* Liv
* Jim
* MTV Ava
* Hero
* Alfa
* Iskuri.net
* One Way TV
* VeikkausTV

### Radio

* 88,5 Yle Radio 1
* 90,0 Radio Rock
* 91,4 Pop FM
* 92,8 YleX
* 96,2 Radio Dei
* 96,9 Yle Radio Suomi
* 99,5 Yle Vega
* 102,7 SuomiRäp
* 103,3 Radio Suomipop
* 104,9 Loop
* 105,7 Radio Nova

## Aiheesta muualla
* Sippolan tv-masto täytti 50 vuotta — katso huikeat näkymät 120 metrin korkeudesta
Kapkaupungin filharmoninen orkesteri

**Kapkaupungin filharmoninen orkesteri** on eteläafrikkalainen sinfoniaorkesteri. Se perustettiin Kapkaupungin ensimmäisenä sinfoniaorkesterina vuonna 1914, ja se on toinen kahdesta täysipäiväisesti toimivasta ammattimaisesta sinfoniaorkesterista maassaan. Kapkaupungin filharmoninen orkesteri pitää omat konserttinsa Kapkaupungin kaupungintalolla, minkä lisäksi se soittaa Kapkaupungin oopperassa ja Kapkaupungin kaupunginbaletissa. Orkesterin vuosittaisten esiintymisten määrä on ollut 140:n paikkeilla (2020).

Len van Zyl perusti vuonna 2010 ensimmäisen kerran järjestetyn, joka kolmas vuosi toteutettavan kapellimestarikilpailun yhteistyössä Kapkaupungin filharmonisen orkesterin kanssa. Kapellimestari-fagotisti Brandon Phillips pääsi orkesterin pääkapellimestariksi vuonna 2015. Orkesteri piti digitaalisia esiintymisiä vuosien 2019–2020 koronaviruspandemian aikana.

## Lähteet

## Aiheesta muualla
* Viralliset sivut
The Joe Rogan Experience

**The Joe Rogan Experience** on yhdysvaltalaisen stand-up-koomikko Joe Roganin juontama audio- ja videopodcast, jossa vierailee Roganin ystäviä, tunnettuja muusikoita, standup-koomikkoja sekä monien eri alojen asiantuntijoita. Podcastin jaksot koostuvat pitkistä keskusteluista, joissa Rogan haastattelee vieraitaan. Rogan perusti podcastin koomikkoystävänsä Brian Redbanin kanssa vuonna 2009, ja se on nykyään yksi maailman suosituimpia podcasteja. *The Joe Rogan Experience* saa säännöllisesti miljoonia kuuntelijoita jaksoa kohti.

Rogan ilmoitti toukokuussa 2020, että saman vuoden syyskuusta alkaen *The Joe Rogan Experience* julkaistaisiin yksinoikeudella Spotify-suoratoistopalvelussa. Yksinoikeudesta sovittiin yli 100 miljoonan dollarin sopimuksella. YouTubessa julkaistaisiin jatkossa vain videoklippejä podcasteista, kun kokonaiset jaksot voi kuunnella vain Spotifysta. Ilmoituksen jälkeen Spotifyn osakkeiden arvo nousi 9 prosenttia. Podcast ilmestyi Spotifyn valikoimaan 1. syyskuuta 2020, ja ensimmäinen uusi palvelussa julkaistu jakso oli koomikko Duncan Trussellin erikoispitkä viiden tunnin haastattelu.

Kun *The Joe Rogan Experience* oli tullut saataville Spotifyssa, useat ihmiset ilmoittivat sosiaalisessa mediassa, että podcastista puuttui jaksoja, joissa oli haastateltu kiistanalaisia tai äärioikeistoa edustavia vieraita kuten Alex Jones, Milo Yiannopoulos, Gavin McInnes ja Chris D'Elia. Myös koomikko/aktivisti Tommy Chongin, koomikko Joey Diazin ja Jordan Petersonin tyttären Mikhaila Petersonin haastattelut eivät olleet saatavilla. Vice News kirjoitti myöhemmin Spotifyn sisäisestä kokouksesta, jossa käsiteltiin erästä podcastin jaksoa, jossa Joe Roganin tulkittiin esittäneen transfobisia kommentteja urheilija ja tosi-tv-tähti Caitlyn Jenneristä. Vicen mukaan Spotifyn toimitusjohtaja Daniel Ek oli puolustanut kyseisen jakson jättämistä palveluun, mikä oli herättänyt huolta osassa yrityksen työntekijöistä.

YouTube on poistanut palvelustaan klipit sarjan jaksosta, jossa haastateltiin mRNA-rokotteiden keksijäksi itseään tituleeraavaa Robert Malonea. Malone on varoitellut mRNA-rokotteiden testaamattomuudesta ja mahdollisista sivuvaikutuksista ja sanonut niiden rikkovan Nürnbergin säännöstöä. Malone on myös estetty pysyvästi Twitteristä Covid-19-misinformaatiosääntöjen perusteella.

Joe Rogan on saanut tunnustusta podcastien tuomisesta osaksi valtavirtaa. Vulture-verkkojulkaisun mukaan *The Joe Rogan Experience* on tuonut podcasteille uutta yleisöä, joka ei olisi muuten tullut tutustuneeksi niihin. The Verge -verkkojulkaisu taas kirjoittaa *The Joe Rogan Experiencen* tuoneen podcastit YouTubeen. 

Podcastiin löyhästi perustuvaa televisiosarjaa *[[Joe Rogan Questions Everything]]* on esitetty Syfy-televisiokanavalla.

## Lähteet

## Aiheesta muualla
* The Joe Rogan Experience YouTubessa
Stuff You Should Know

**Stuff You Should Know** on Josh Clarkin ja Charles W. "Chuck" Bryantin juontama vuodesta 2008 asti julkaistu podcast, joka on yksi maailman suosituimpia. Sen jaksot saavat viikoittain miljoonia latauksia ja se on säännöllisesti iTunesin ladatuimpien podcastien top 10:ssä.

Stuff You Should Know selittää kuuntelijoilleen kaikenlaisia ilmiöitä maan ja taivaan väliltä keskustelevaan ja rentoon tyyliin. Podcastiin perustuva televisiosarjaa on esitetty Discovery Channelilla.

Josh Clark ja Chuck Bryant olivat alun perin toimittajia HowStuffWorks-verkkojulkaisussa, jonka alla podcast toimi. HowStuffWorks vaihtoi omistajaa monta kertaa, kunnes markkinointiyritys System1:n alaisuudessa kaikki podcast-toiminta siirrettiin Stuff Media -toiminimen alle, joka vuonna 2018 myytiin IHeartMedialle.

## Lähteet

## Aiheesta muualla
* Podcast IHeartRadion sivulla
Meksikon kansanterveyslaitos

**Meksikon kansanterveyslaitos** (; INSP; ) on Meksikon pääkaupungin eteläpuolella sijaitsevassa Cuernavacan kaupungissa toimiva, valtiollinen kansanterveyden tutkimus- ja seurantalaitos. INSP on maan terveysministeriön alaisuudessa. INSP:n johdossa on vuonna 2017 alkaneella viisivuotiskaudella ollut tohtori Juan Rivera Dommarco. Hän on myös ravitsemustieteen professori.

Meksikon kansanterveyslaitos osallistuu osaltaan esimerkiksi covid-19-taudin seurantaan Meksikossa.

## Katso myös
*Terveyden ja hyvinvoinnin laitos (THL)
*Euroopan tautienehkäisy- ja -valvontakeskus (ECDC)
*Yhdysvaltain tautikeskus (CDC)
*Kanadan kansanterveysvirasto (PHAC)

## Lähteet

## Aiheesta muualla
*Tablero interactivo sobre COVID-19 (covid-19 tautitilanne, välilehdillä myös karttaesitys Meksikon tilanteesta)  (insp.mx)
Sweden International Horse Show

**Sweden International Horse Show** (**SIHS**) on vuosittain ensimmäisenä adventtiviikonloppuna Ruotsin Solnassa järjestettävä monipäiväinen hevostapahtuma, jossa on joka vuosi yli 80 000 kävijää. Tapahtuma koostuu ratsastuksen eri lajien kilpailuista, näytöksistä sekä messualueesta, jolla voi tehdä ostoksia ja seurata opetusklinikoita.

SIHS järjestettiin ensimmäisen kerran vuonna 1993. Vuodesta 2014 sen paikkana on ollut Friends Arena.

## Lähteet

## Aiheesta muualla
* Tapahtuman verkkosivut
**  
**
Mats Hessel

**Mats Hessel** (s. 13. maaliskuuta 1961 Sundbyberg) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta Sarajevon olympialaisissa 1984, missä hän saavutti pronssia ja teki yhden maalin Puolaa vastaan.

Hessel edusti kotimaassaan AIK:ta kausina 1978–1989 ja Rögle BK:ta kaudella 1989–1990. Hän voitti Ruotsin-mestaruuden vuosina 1982 ja 1984.

## Lähteet
Håkan Eriksson (jääkiekkoilija)

**Håkan Eriksson** (s. 24. tammikuuta 1956 Skellefteå) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta Lake Placidin olympialaisissa 1980, Sarajevon olympialaisissa 1984 ja Moskovan MM-kilpailuissa 1979, ja kaikissa niissä hän saavutti pronssia.

Eriksson edusti kotimaassaan Skellefteå AIK:ta kausina 1974–1978, Djurgårdens IF:ää kausina 1978–1980 ja 1981–1984 sekä IFK Lidingöä kausina 1984–1987. Hän voitti Ruotsin-mestaruuden vuosina 1978 ja 1983.

## Lähteet
Mats Thelin

**Mats Thelin** (s. 30. maaliskuuta 1961 Tukholma) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sarajevon olympialaisissa 1984, missä hän saavutti pronssia, saman vuoden Kanada-cupissa, jossa tuloksena oli kakkossija, sekä vuosien 1982 ja 1983 MM-kilpailuissa.

Thelin edusti kotimaassaan AIK:ta kausina 1981–1984 ja 1987–1994. Hän voitti Ruotsin-mestaruuden vuosina 1982 ja 1984. NHL-seura Boston Bruins varasi Thelinin vuoden 1981  seitsemännellä kierroksella 140. varausvuorolla. Thelin pelasi Bruinsissa kausina 1984–1987 yhteensä 163 runkosarjaottelua, joissa hän teki kahdeksan maalia ja antoi 19 maalisyöttöä, ja ensimmäisellä kaudellaan viisi pudotuspeliä ilman tehopisteitä.

Thelin on kirjoittanut elämäkertakirjan "Mördarn" yhdessä toimittaja Tore S. Börjessonin kanssa.

Mats Thelinin poika Joakim Thelin on pelannut jääkiekkoa Ruotsin pääsarjassa.

## Lähteet
So Good (Zara Larssonin albumi)

**So Good** on ruotsalaislaulaja Zara Larssonin studioalbumi. Se julkaistiin TEN Music Groupin ja Epic Recordsin kautta 17. maaliskuuta 2017.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Novesi

**Novesi** (myös *Uusikylä*, ) on kylä Leningradin alueen Jaaman piirin Opoljan kunnassa Venäjällä. Se sijaitsee Valjajoen varrella 8 kilometriä Opoljasta pohjoiseen. Kylässä on 8 asukasta (vuonna 2017).

Opoljan pogostaan kuulunut kylä mainitaan Vatjan viidenneksen verokirjassa vuonna 1500 nimellä Novaja Ves (”Uusikylä”). Peter von Köppenin mukaan vuonna 1848 siellä asui 72 venäläistä ja 16 savakkoa. Venäläiset kuuluivat Kerstovan ortodoksiseen ja savakot Novasolkan luterilaiseen seurakuntaan. Kylän talonpojat olivat 1860-luvulle saakka tilanomistajien maaorjia.

1800-luvun lopussa Novesi kuului Opoljan volostin Läylikän kyläkuntaan. Vuonna 1899 kylässä oli 73 asukasta, joista 58 oli venäläisiä, viisi suomalaisia ja kymmenen ”sekoittuneita”. Luterilaisia oli kuusi henkeä.

Neuvostoaikana Novesi kuului Kuurlan (ven. *Gurlevo*) ja Opoljan kyläneuvostoihin.

## Lähteet
Louis Mhlanga

**Louis Mhlanga** (s. 10. marraskuuta 1956 Mbare, Harare) on zimbabwelaissyntyinen kitaristi ja äänilevytuottaja. Hän on omaksunut tyylillisesti monipuoliseen musiikkiinsa vaikutteita rockista, Zimbabwen mbiramusiikista, modernista jazzista, funkista ja rhythm & bluesista.

Mhlanga varttui Zimbabwessa, kävi koulua Botswanassa ja tutustui Lontoossa opiskellessaan länsiafrikkalaiseen musiikkiin. Hän lähti tämän jälkeen King Sunny Adén studiolle Nigeriaan ennen palaamistaan Zimbabween, josta siirtyi Etelä-Afrikkaan. Pääasiassa Etelä-Afrikassa Mhlanga on työskennellyt 1980-luvun lopusta saakka. Alankomaissa viettämänsä vuoden aikana Mhlanga piti afrikkalaisen kitaransoiton kursseja Haagin kuninkaallisessa konservatoriossa.

Mhlangasta tuli yksi Afrikan kysytyimmistä sessiomuusikoista. Hän on tehnyt myös omia albumeitaan, joihin kuuluva *Shamwari* (2001) oli hänen kansainvälinen debyyttilevytyksensä. Hän on tehnyt yhteistyötä muiden muassa Hugh Masekelan, Ray Phirin, Busi Mhlongon, Sipho Mabusen, Caiphus Semenyan, Letta Mbulun, Vusi Mahlaselan, Soweton jousikvartetin, Al Jarreaun, Andy Narellin, Paul Wellerin, Dennis Brownin, Julian Bahulan, Jimmy Dludlun, Mlungisi Geganan, George Duken, James Ingramin, Dianne Reevesin, Thandi Klaasenin, Stef Bosin,  Thomas Mapfumon, Miriam Makeban, Habib Koitén, Paul van Kemenaden, Eric van der Westenin ja Régis Gizavon kanssa. Mhlanga kuului 1990-luvun alussa zimbabwelaiseen superyhtye Musik ye Afrikaan, jossa hänen kanssaan työskentelivät basisti Jimi Indi ja rumpali Jethro Shasha. Vuonna 2001 Mhlanga perusti uuden yhtyeen, The Louis Mhlanga Bandin, joka keskittyi vahvasti jazzvaikutteiseen musiikkiin. Mhlanga on työskennellyt myös elokuva- ja balettiprojekteissa sekä etnomusikologisen säätiön hallinnollisena managerina.

Myös Mhlangan veljistä, Williamista ja Shaftista tuli muusikoita. Mhlangan isä oli liikkeen Hararen Mbaressa omistanut yrittäjä. Mhlanga meni 1980-luvun lopussa naimisiin Margaret Indin kanssa, mutta vaimo kuoli 1990-luvun loppupuolella.

## Lähteet
Spreewald

**Spreewald** (alasorbiksi Błota, "suot") on laaja luontoalue, historiallinen kulttuurimaisema sekä Unescon tunnustama biosfäärireservaatti  Brandenburgin osavaltion kaakkoisosassa noin 100 kilometrin päässä Berliinistä kaakkoon. 

Spreewaldin huomattavin piirre on Spree-joen luonnollinen haarautuminen, jota rakennetut kanavat ovat vielä laajentaneet merkittävästi. Tulva- ja suomaisemana sillä on kansallisesti tärkeä merkitys luonnonsuojelulle ja se on suojeltu biosfäärialueena. Spreewald on myös merkittävä kulttuurimaisema maan sorbivähemmistölle. Alue on yksi tunnetuimpia ja suosituimpia matkakohteita Brandenburgin osavaltiossa.

Spreewaldin alueella liikkumiseen käytettyä perinteistä proomuja kutsutaan nimellä *Spreewaldkahn*. 

## Lähteet

## Aiheesta muualla
* Germany Travel: UNESCO-biosfäärireservaatti Spreewald - missä metsä heijastuu vedestä
Jelizarovskoje (järvi Pihkovan alueella)

**Jelizarovskoje** () on järvi Luoteis-Venäjällä Pihkovan alueen Pihkovan piirissä.

## Maantietoa
Järvi on 650 metriä pitkä, 480 metriä leveä ja sen pinta-ala on 24 hehtaaria. Sen rantaviiva on selkeän muotoinen eikä sillä ole saaria. Järven keskisyvyys on 2,2 metriä ja sen syvänteessä on 4,9 metriä syvää. Järven pohjois- ja itäpuoli on suota, jota metsämaat ympäröivät. Pohjoispuolella sijaitsee pieni Slobodan () kylä, joka jää Tolban itärannalle. Myös järven eteläpuolella on asutusta. Maantie 58K-096 ohittaa järven sen lounaispuolelta ja tien molemmilla puolilla on vuonna 1447 perustettu laaja Jeleazarovin luostari ( ). Alueen rakennuksista eräs pieni tsasouna () sijaitsee järven rannalla. Luostarin yhteyteen on Tolban länsirannalle kasvanut vireä Zamelnitšen () kylä.

## Luontoarvoja
Järvessä elää ainakin hauki, särki, ahven, suutari, ruutana, kiiski, säyne, lahna, made, törö, sorva, mutakala ja rantanuoliainen, sekä jokirapua, jota saadaan pyydystettyä yksittäin. Järvellä on mutapohja. Sen itärannat ovat alavat ja ne ovat soistuneet vesirajastaan hetteiköiksi, länsirannat ovat jyrkät ja asutus on ne metsistä  vapaaksi raivaamat. Rannat ovat hiekkapohjaiset, jota liete peittää.

## Vesistösuhteita
Jelizarovskoje sijaitsee Tolban valuma-alueella ja sen laskuoja on Tolban sivu-uoma. Tolba laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa vesireittiä pohjoiseen päin ja se laskee lopuksi Suomenlahteen. Järven valuma-alueen koko on 0,57 neliökilometriä , josta järvi muodostaa vajaa puolet. Siihen ei ilmakuvista päätellen laske muita ojia. Järven laskuoja alkaa sen luoteispäästä ja se yhtyy 150 metrin päässä Tolbaan.

## Huomautuksia

## Lähteet
So Good

**So Good** tarkoittaa seuraavia asioita:

* *[[So Good (Zara Larssonin albumi)|So Good]]*, Zara Larssonin albumi vuodelta 2017
* *So Good*, The Whispersin albumi vuodelta 1984
* ”So Good”, Zara Larssonin kappale
* ”So Good”, B.o.B:n kappale
* ”So Good”, Boyzonen kappale
* ”So Good”, Dove Cameronin kappale
Niklas Natt och Dag

**Niklas Natt och Dag** (s. 3. lokakuuta 1979 Tukholma) on ruotsalainen kirjailija.
Hänen sukunsa Natt och Dag on Ruotsin vanhin elossa oleva aatelissuku. Suku tiedetään tunnetun tällä nimellä ainakin 1200-luvun lopulta; tosin 1700-luvulle saakka kirjoitusasussa *Natt och Dagh*. Niklas Natt och Dagin mukaan aatelissuku köyhtyi ja menetti vaikutusvaltansa jo 1600-luvulla, minkä takia aatelisuus ei vaikuta hänen elämäänsä mitenkään. Ennen kirjailijaksi ryhtymistään hän työskenteli toimittajana.

Niklas Natt och Dag on ollut kiinnostunut 1700-luvun elämästä ja erityisesti 1700-luvun lopulla Ruotsia hallinneen Kustaa III:n valtakaudesta, jonka aikaan hänen kirjansa sijoittuvat. Natt och Dagin kirjallinen tuotanto edustaa jännityskirjallisuutta, ja kirjojen tapahtumapaikkana on hänen kotikaupunkinsa Tukholma.

## Teoksia
* *[[1793 (kirja)|1793]]* (*1793*, 2017)
* *[[1794 – Elävien haudassa]]* (*1794*, 2019)
* 1795 *[[1794 – Elävien haudassa|–]] Petojen naamiaiset (2021)*
* Toiveet ja kohtalo, Johnny Kniga, 2025. 

## Lähteet

## Aiheesta muualla
Michael Thelvén

**Michael Thelvén** (s. 7. tammikuuta 1961 Tukholma) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sarajevon olympialaisissa 1984 mutta joutui jättämään turnauksen kesken polvivamman vuoksi jo kolmannessa ottelussa. Ruotsi saavutti olympiaturnauksessa pronssia. Thelvén pelasi myös vuoden 1984 Kanada-cupissa, jossa tuloksena oli kakkossija, MM-kilpailuissa 1985 ja Kanada-cupissa 1987. Hän voitti alle 20-vuotiaiden maailmanmestaruuden vuonna 1981.

Thelvén edusti kotimaassaan Djurgårdens IF:ää kausina 1978–1979 ja 1980–1985. Hän voitti Ruotsin-mestaruuden vuonna 1983. NHL-seura Boston Bruins varasi Thelvénin vuoden 1980  yhdeksännellä kierroksella 186. varausvuorolla. Thelvén pelasi Bruinsissa kausina 1985–1990 yhteensä 207 runkosarjaottelua, joissa hän teki 20 maalia ja antoi 80 maalisyöttöä, ja 34 pudotuspeliä, joissa hän teki neljä maalia ja sai kymmenen syöttöpistettä. Hän lopetti uransa kaudella 1989–1990 polviongelmien vuoksi.

## Lähteet
Siivertti Santaholma

**Matti Siivertti Santaholma** (15. marraskuuta 1864 Kalajoki – 26. helmikuuta 1936 Oulu) oli suomalainen kauppaneuvos ja oululaisen A. Santaholma Oy:n toimitusjohtaja.

Santaholman vanhemmat olivat tehtailija Antti Santaholma ja Josefina Amalia Helander. Hän kävi kauppakoulun 1888 ja teki myöhemmin ulkomaanmatkoja etenkin Englantiin.

Santaholma aloitti uransa ostamalla Kalajoella tervaa Raahen porvareille. Hän muutti sitten veljensä Juhani Santaholman kanssa Ouluun jossa he harjoittivat terva- ja jauhokauppaa ja aloittivat myös meriliikkeen omilla ja vuokratuilla laivoilla. Santaholmien liike muutettiin vuonna 1903 osakeyhtiöksi nimeltä *A. Santaholma Oy*. Liike osti myös metsiä ja rakennutti sahalaitokset Kalajoelle ja Haukiputaalle sekä puuhiomon Pyhäjoelle. Liike aloitti myös Kalajoen graniitin jalostuksen ja viennin ulkomaille. Santaholman johdolla avattiin laivaliikenteelle Ohlan satama Himangalla, Rahjan satama Kalajoella ja Siniluodon satama Pyhäjoella.

Siivertti Santaholma oli A. Santaholma Oy:n toimitusjohtajana 1919–1924, hänen jälkeensä toimitusjohtajana oli hänen nuorempi veljensä Oskari Santaholma. Siivertti Santaholma sai kauppaneuvoksen arvon 1929. Hän oli myös Oulun kaupunginvaltuuston jäsenenä vuodesta 1929 alkaen.

Siivertti Santaholma oli naimisissa vuodesta 1902 Maikki Pakosen kanssa. 

## Lähteet
Ferrera

**Ferrera** on kunta Itä-Sveitsissä Graubündenin kantonissa. Siellä on vajaat 100 vakinaista asukasta.

## Historiaa
Ferreran kunta perustettiin 1.1.2008, jolloin Ausserferrera ja Innerferrera yhdistyivät. Yhdistyneissä kunnissa oli yhteensä 84 asukasta.

## Sijainti
Ferrera sijaitsee Hinterrheinjoen sivujoen Ferreran ja Niemetjoen laaksoissa. Kunta rajoittuu etelässä Aversiin ja Italian Madesimoon, idässä Sursesiin, pohjoisessa Andeeriin ja lännessä Sufersiin. Alueen vuoret ovat Oberhalbsteinin Alppeja. Kunnan korkein vuori on Italian rajalla kohoava Piz Timun (*[[retoromaani]]a*, ), jonka huippu on 3&nbsp;212 metrin korkeudessa.

Ferreran alue koostuu kahdesta osasta; kunnan pääalueen lisäksi siihen kuuluu erillinen Lago di Lei -patojärven patoalue. Italia luovutti 0,5 neliökilometrin alueen vuonna 1952 Sveitsille patoa varten.

## Lähteet
*

### Viitteet

## Aiheesta muualla
 
* 
*
Årets bok

**Årets bok** on ruotsalainen kirjallisuuspalkinto, jonka Bonnierin kirjakerho Bonniers Bokklubb jakaa vuosittain. Palkinto on jaettu vuodesta 2016 lähtien. Kilpailun voittaja valitaan lukijaäänestyksellä keväästä lähtien ja voittaja julkaistaan syyskuussa Göteborgin kirjamessuilla.

## Palkinnon saajat
* 2016 – *Det är något som inte stämmer*, Martina Haag
* 2017 – *Glöm mig*, Alex Schulman
* 2018 – *1793*, Niklas Natt och Dag
* 2019 – *Silvervägen*, Stina Jackson
* 2020 – *Där kräftorna sjunger*, Delia Owens
* 2021 - *Stöld*, Ann-Helen Laestadius
* 2022 - *Dit du går, följer jag*, Lina Nordquist
* 2023 – *Folk som sår i snö*, Tina Harnesk

## Lähteet

## Aiheesta muualla
Lars Eriksson

**Lars Eriksson** voi tarkoittaa seuraavia henkilöitä:

* Lars Eerikinpoika Stormhatt (1588–1657), ruotsalainen everstiluutnantti
* Lars Eerikinpoika Sparre (1590–1644), ruotsalainen valtaneuvos
* Lars Magnus Ericsson (1846–1926), Telefonaktiebolaget L. M. Ericssonin perustaja
* Lars Eriksson i Bäck (1855–1925), ruotsalainen valtiopäiväedustaja
* Lars "Hofors-Lasse" Eriksson (s. 1926), ruotsalainen jalkapalloilija
* Lars D. Eriksson (s. 1938), suomalainen julkisoikeuden professori
* Lars Ericson (s. 1945), ruotsalainen kasvitieteilijä
* Lasse Eriksson (1949–2011), ruotsalainen standup-koomikko ja kirjailija
* Lars Ericsson, (s. 1952), ruotsalainen kirjailija
* Lars Ericson Wolke (s. 1957), ruotsalainen sotahistorioitsija
* Lars Eriksson (s. 1961), ruotsalainen jääkiekkoilija
* Lars "Lasse" Eriksson (s. 1965), ruotsalainen jalkapalloilija
* Lars-Börje Eriksson (s. 1966), ruotsalainen alppihiihtäjä
* Lars Eriksson (s. 1970), ruotsalainen poliitikko
* Lars Eriksson (s. 1980), ruotsalainen muusikko
Lars Eriksson (jääkiekkoilija)

**Lars Eriksson** (s. 16. huhtikuuta 1961) on ruotsalainen jääkiekkoilija, pelipaikaltaan maalivahti. Hän voitti alle 20-vuotiaiden maailmanmestaruuden vuonna 1981, ja hänet valittiin turnauksen tähdistökentälliseen ja parhaaksi maalivahdiksi. Hän edusti koko pääsarjauransa ajan kausina 1979–1993 Brynäs IF:ää. NHL-seura Montreal Canadiens varasi Erikssonin vuoden 1981  toisella kierroksella 32. varausvuorolla mutta Eriksson ei koskaan pelannut NHL:ssä.

## Lähteet
Juhani Santaholma

**Juhani Aukusti (Juho August) Santaholma** (6. helmikuuta 1867 Kalajoki – 22. toukokuuta 1919 Oulu) oli suomalainen kauppaneuvos ja oululaisen A. Santaholma Oy:n toimitusjohtaja.

Santaholman vanhemmat olivat tehtailija, maakauppias Antti Santaholma ja Josefina Amalia Helander. Hän kävi Oulun suomalaista yksityislyseota sekä Raahen Porvari- ja Kauppakoulun. Vuonna 1885 hän lähti opintomatkalle Englantiin hankkiakseen kielitaitoa ja kokemusta puutavaraliiketoiminnasta.

Suomeen palattuaan Juhani Santaholma perusti yhdessä veljensä Siivertti Santaholman kanssa Ouluun sivuliikkeen isänsä Kalajoella toimineelle pääliikkeelle. Liike aloitti puutavara- ja tervakaupalla mutta pian perustettiin sahalaitokset Kalajoelle ja Haukiputaalle sekä puuhiomo Pyhäjoelle. Liike aloitti myös Kalajoen graniitin jalostuksen omassa kivihiomossa ja kivien viennin ulkomaille. Santaholmien liike muutettiin vuonna 1903 osakeyhtiöksi nimeltä *A. Santaholma Oy*.

Juhani Santaholma oli A. Santaholma Oy:n toimitusjohtajana 1903–1919, hänen jälkeensä toimitusjohtajana oli hänen veljensä Siivertti Santaholma. Juhani Santaholma sai kauppaneuvoksen arvon 1913. Hän oli myös Oulun kaupunginvaltuuston jäsenenä ja hän toimi Kansallis-Osake-Pankin Oulun konttorin valvojana sekä pankin tilintarkastajana ja hallintoneuvoston jäsenenä. Hän oli jäsenenä useissa valtion komiteoissa ja osallistui Oulun Kauppayhdistyksen ja kauppakamarin toimintaan. 

## Lähteet
Göteborgin kirjamessut

**Göteborgin kirjamessut** on Ruotsissa Göteborgin kaupungissa vuosittain järjestettävät kirjamessut, joka on Pohjoismaiden suurin kulttuuritapahtuma.

Messut järjestettiin ensimmäisen kerran vuonna 1985, jolloin siellä vieraili 5 000 kävijää. Nykyään messut järjestetään syyskuussa nelipäiväisenä, ja siellä käy noin 80 000 vierailijaa. Messut ovat tärkeä tapahtuma kirjallisuusalalla toimiville yrityksille seminaareineen. Messuille kokoonnutaan luomaan yhteyksiä sekä ostamaan ja myymään oikeuksia. Pohjoismainen kirjallisuus on ollut keskeisellä paikalla kirjamessuilla. Myös Suomi on ollut useasti messujen teemana.

## Teemoja
* 1985: kirjastomessut
* 1986: Pohjoismainen kulttuuriesitys
* 1987: Norja
* 1988: Suomi
* 1989: Tanska
* 1990: Islanti
* 1991: Pohjoismaat, Saksa, lastenkirja 400 vuotta, Raamattu 450 vuotta, dekkari 150 vuotta
* 1992: rajaton kulttuuri
* 1993: 
* 1994: pohjoismainen kirjallisuus
* 1995: sananvapaus, lehdistönvapaus
* 1996: monikulttuurisuus
* 1997: hollantilainen ja flaamilainen kirjallisuus, kansanvalistus
* 1998: lasten- ja nuortenkirjallisuus, kulttuuriperintö
* 1999: saksankielinen kirjallisuus, kirjan uudet muodot, mielenterveyden häiriöt
* 2000: pohjoismainen kirjallisuus, lukemisliike
* 2001: pohjoismainen kirjallisuus, Norja, arkkitehtuurivuosi
* 2002: Suomi, Journal02 (kulttuurilehdet), opi elämää varten
* 2003: Puola, tieteen yleistajuistaminen
* 2004: brittiläinen kirjallisuus
* 2005: Liettua
* 2006: sananvapaus
* 2007: Viro
* 2008: Latvia
* 2009: Espanja
* 2010: Afrikka
* 2011: kolmen maan kieli – Saksa, Itävalta, Sveitsi
* 2012: Pohjoismaat
* 2013: Romania
* 2014: Brasilia
* 2015: Unkari
* 2016: sananvapaus
* 2017: koulutus
* 2018: kunnioitus, kuva, media
* 2019: Etelä-Korea, sukupuolten tasa-arvo, keskinäinen tieto
* 2020: lukeminen, digitaalinen kulttuuri
* 2021: demokratia, pohjoismainen kirjallisuus
* 2022: Etelä-Afrikka, ilmastonmuutos, rikoskirjallisuus, Ukraina
* 2023: juutalainen kulttuuri
* 2024: Saamenmaa (*Sápmi*), avaruus
* 2025: rakkaus ja himo, draama

## Lähteet

## Aiheesta muualla

*Göteborgin kirjamessujen kotisivut
Stefan Nilsson

**Stefan Nilsson** voi tarkoittaa seuraavia henkilöitä:

* Stefan Nilsson (s. 1946), ruotsalainen eläintieteilijä
* Stefan Nilsson (s. 1952), ruotsalainen jalkapalloilija
* Stefan Nilsson (s. 1954), ruotsalainen pikajuoksija
* Stefan Nilsson (s. 1955), ruotsalainen säveltäjä ja pianisti
* Stefan Nilsson (s. 1955), ruotsalainen jalkapalloilija
* Stefan Nilsson (s. 1959), ruotsalainen poliitikko
* Stefan Nilsson (s. 1965), ruotsalainen jääkiekkoilija
* Stefan Nilsson (s. 1968), ruotsalainen jääkiekkoilija, joka pelasi mm. HV71:ssä
* Stefan ”Skuggan” Nilsson (s. 1968), ruotsalainen jääkiekkoilija, joka pelasi mm. Luleå HF:ssä
* Stefan ”Åttan” Nilsson (s. 1968), ruotsalainen jääkiekkoilija, joka pelasi mm. Troja-Ljungbyssä ja Färjestad BK:ssa
* Stefan Nilsson (s. 1990), ruotsalainen ampuja
Kiipijäkalat (suku)

**Kiipijäkalat** (*Anabas*) on kiipijäkalojen (Anabantidae) heimoon kuuluva yksinomaan Aasiasta tavattava kalasuku. Sen tyyppilaji on kiipijäkala (*Anabas testudineus*). Suvun tieteellinen nimi tulee kreikan kielen sanasta ’anabasis’, joka merkitsee ”kiivetä ylös”. Kiipijäkaloihin luetaan seuraavat kaksi lajia: 

* *[[Anabas cobojius]]* (Hamilton, 1822) – gangesinkiipijäkala
* *[[Anabas testudineus]]* (Bloch, 1792) – kiipijäkala

Suku on perinteisesti katsottu usein monotyyppiseksi ainoan lajin ollessa kiipijäkala (*A. testudineus*), jollaiseksi se joissakin lähteissä edelleen luokitellaan.

## Lähteet
Tähtikaniinikala

**Tähtikaniinikala** (*Siganus sutor*) on kaniinikalojen (Siganidae) heimoon kuuluva meri- ja murtovesissä elävä kalalaji. Sen kuvasi tieteelle Achille Valenciennes vuonna 1835.

## Koko ja ulkonäkö

Tähtikaniinikala kasvaa yleensä noin 30 senttimetrin mittaiseksi ja korkeintaan 45 senttimetrin mittaiseksi. Selkäevässä on 13–14 piikkiruotoa ja kymmenen nivelruotoa, peräevässä seitsemän piikkiruotoa ja 9–10 nivelruotoa.

## Levinneisyys ja elinympäristö
Tähtikaniinikalaa tavataan Intian valtamerellä Afrikasta ja Aasiasta. Lajin elinympäristöä ovat matalat rannikkovedet ja riutat. Kansainvälinen luonnonsuojeluliitto IUCN on luokitellut tähtikaniinikalan elinvoimaiseksi lajiksi.

## Ravinto ja elintavat
Tähtikaniinikala on suurimmaksi osaksi kasvissyöjä. Se käyttää ravinnokseen pääasiassa makroleviä. Laji elää pienissä parvissa korkeintaan 20 metrin syvyydessä. Tähtikaniinikala voi elää korkeintaan kolme vuotta.

## Lähteet
Ferrera (täsmennyssivu)

**Ferrera** tarkoittaa muun muassa seuraavaa:

## Maantiede
* Ferrera, kunta Sveitsissä
* Ferrera di Varese, kunta Varesen maakunnassa Italiassa
* Ferrera Erbognone, kunta Pavian maakunnassa Italiassa.

## Henkilöitä
* America Ferrera (s. 1984), yhdysvaltalainen näyttelijä
* David Mourão Ferreira (1927–1996), portugalilainen kirjailija ja kirjallisuuskriitikko
* Emilio Ferrera (s. 1967), belgialainen jalkapallovalmentaja
* Francisco Ferrera (1794–1851), Hondurasin presidentti 1841–1842 ja 1843–1844

## Katso myös
* Ferrara
* Ferrari
* Ferreira.
John Cuneo

**John Bruce Cuneo** (16. kesäkuuta 1928 Bulimba – 2. kesäkuuta 2020) oli australialainen purjehtija ja olympiavoittaja.

Cuneo voitti Louhi-veneluokassa olympiakultaa Münchenissä 1972 samassa venekunnassa Thomas Andersonin ja John Shaw’n kanssa. Hän kilpaili myös Méxicon kesäolympialaisissa 1968 missä sijoittui viidenneksi. Vuoden 1969 MM-kilpailuissa hän saavutti hopeaa. Cuneo kuoli 91-vuotiaana 2. kesäkuuta 2020.

## Lähteet
* 

### Viitteet

## Aiheesta muualla
*
Stefan ”Skuggan” Nilsson

**Stefan ”Skuggan” Nilsson** (s. 5. huhtikuuta 1968 Luulaja) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta MM-kilpailuissa vuosina 1993, 1995 ja 1997, ja kaikilla kerroilla Ruotsi sijoittui hopealle. Hän edusti kotimaassaan Luleå HF:ää kausina 1984–1998 ja 2001–2004. Hän edusti itävaltalaista Klagenfurter AC:tä kausina 1998–2000 ja sveitsiläistä HC La Chaux-de-Fondsia kaudella 2000–2001. NHL-seura Washington Capitals varasi Nilssonin vuoden 1986  kuudennella kierroksella 124. varausvuorolla mutta Nilsson ei koskaan pelannut NHL:ssä.

Pelaajauransa jälkeen Nilsson on toiminut Luleå HF:ssä nuorten joukkueen päävalmentajana sekä edustusjoukkueessa apuvalmentajana, kaudella 2016–2017 päävalmentajana ja sen jälkeen general managerina.

## Lähteet
Herajärven koulu

**Herajärven koulu** (Saarijärven yhteiskoulu) on vuonna 1989 perustettu peruskoulu. Koulun rehtorina toimii nykyään Anssi Hemminki.

## Lähteet
Gustaf Hydén

**Gustaf Hydén** (9. kesäkuuta 1845 Kristiinankaupunki – 21. toukokuuta 1929 Kristiinankaupunki) oli suomalainen Kristiinankaupungissa vaikuttanut kauppaneuvos, laivanvarustaja, kauppias ja vakuutusasiamies.

Hydénin vanhemmat olivat kauppias Carl Gustaf Hydén (1811–1870) ja Charlotta Starcke. Hydénin isä oli muuttanut Kristiinankaupunkiin Kokemäeltä 1830. Hän oli aluksi puotiapulaisena kauppias Gottfried Starcken liikkeessä mutta ryhtyi sitten itsenäiseksi kauppiaaksi. Carl Gustaf Hydén oli myös osaomistajana useissa purjelaivoissa ja hän kärsi taloudellisia menetyksiä Krimin sodan aikana. Carl Gustaf Hydén vaurastui kuitenkin puutavara- ja tervakaupan ansiosta. 1860-luvulla hän harjoitti merkittävää tervakauppaa erityisesti hollantilaisen Vlaardingenista kotoisin olleen Den Breems & Straverin kanssa.

Gustaf Hydén kävi Porin yläalkeiskoulua ja Tavastehus gymnasiumia. Tämän jälkeen hän opiskeli Saksassa Lyypekin kauppaopistossa. Hän otti isänsä liikkeen haltuunsa sen jälkeen kun tämä kuoli yllättäen kesällä 1870. Hän alkoi keskittyä laivanvarustukseen ja merenkulkuun liittyviin liiketoimiin puutavara- ja tervakaupan jäädessä sivualalle. Vuonna 1886 Hydén osti kauppaneuvos Otto Wendelinin konkurssipesältä vuonna 1861 perustetun *Norra Bayerska Bryggerietin* joka oli Kristiinankaupungin suurin olutpanimo, tämä olutpanimo toimi Hydénin omistuksessa aina vuoteen 1909 saakka. Hänestä tuli 1886 ensimmäisen ja toisen suomalaisen merivakuutusyhdistyksen asiamies Kristiinankaupungissa ja vuonna 1887 Espanjan konsuli Kristiinankaupungissa. Gustaf Hydén sai kauppaneuvoksen arvon 1912.

Vuonna 1893 Gustaf Hydén oli yhtenä osakkaana kun kristiinankaupunkilaiset hankkivat ensimmäisen höyrylaivansa S/S Heroksen. Vuonna 1898 hän oli mukana perustamassa Rederiaktiebolaget Navigator-varustamoa Kristiinankaupunkiin ja hän oli yhtiön suurin osakas. Yhtiö muutti vuonna 1912 Helsinkiin ja siinä vaiheessa se omisti kolmasosan Suomen lastihöyrylaivoista. Yhtiön toiminta päättyi ensimmäisen maailmansodan jälkeen omaisuuden realisointiin ja toiminnan alasajoon. Hydén oli mukana myös hänen lankonsa Axel Sundströmin aloitteesta vuonna 1916 perustetussa Suomen–Amerikan-linja-varustamossa. Tämä varustamo siirtyi Suomen Höyrylaiva Oy:n haltuun 1922.

Hydén rakennutti vuonna 1893 Kristiinankaupungin Kaupunginlahdella sijaitsevalle Hemgrundetin saarelle kesähuvilan ja vuonna 1911 Quisisana-nimisen saunan. Hän hankki vuonna 1903 höyrysluuppi Avantin, jota hän käytti pääasiassa matkoihin kaupungin ja huvilasaarensa Hemgrundetin välillä.

Gustaf Hydén oli naimisissa vuodesta 1893 Olga Sundströmin kanssa.

## Lähteet
Keltakaniinikala

**Keltakaniinikala** (*Siganus corallinus*) on kaniinikalojen (Siganidae) heimoon kuuluva merivesissä elävä kalalaji, jota pidetään myös akvaariossa. 

## Koko ja ulkonäkö

Keltakaniinikala kasvaa yleensä noin 20 senttimetrin mittaiseksi, korkeintaan 35-senttiseksi. Selkäevässä on 13 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa. Kala on kirkkaankeltainen.

## Levinneisyys ja elinympäristö
Keltakaniinikala elää Tyynenmeren ja Andamaanienmeren alueilla Afrikassa, Aasiassa ja Oseaniassa. Sen elinympäristöä ovat laguunit ja koralliriutat. Se on luokiteltu elinvoimaiseksi lajiksi.

## Ravinto ja elintavat
Keltakaniinikala syö vedenpohjassa kasvavia leviä. Laji elää pienissä parvissa 24–27 °C:n lämpöisissä vesissä 3–30 metrin syvyydessä.

## Lähteet
Stefan ”Åttan” Nilsson

**Stefan ”Åttan” Nilsson** (s. 12. syyskuuta 1968 Ljungby) on ruotsalainen jääkiekkoilija, pelipaikaltaan hyökkääjä. Hän edusti Ruotsia alle 20-vuotiaiden MM-kilpailuissa kaudella 1987–1988. Hän edusti kotimaansa pääsarjassa Färjestad BK:ta kausina 1994–1998 ja voitti Ruotsin-mestaruuden vuosina 1997 ja 1998. Alemmilla sarjatasoilla hän edusti IF Troja-Ljungbyä kausina 1986–1994 ja 1998–2000. NHL-seura Vancouver Canucks varasi Nilssonin vuoden 1988  12. kierroksella 233. varausvuorolla.  Minnesota Wild varasi hänet 48. varausvuorolla. Nilsson ei kuitenkaan pelannut koskaan NHL:ssä.

## Lähteet
Ilja Galkin

**Ilja Galkin** (18. heinäkuuta 1846 Kyyrölä, Muolaa – 29. elokuuta 1923 Raivola) oli suomenvenäläinen Karjalan kannaksella vaikuttanut kauppaneuvos, kauppias ja teollisuuden harjoittaja.

Galkin syntyi kauppiassukuun Muolaan Kyyrölän kylässä. Kylän asukkaat olivat 1700-luvulla Moskovan läheltä paikalle tuotujen venäläisten maaorjien jälkeläisiä. Galkin aloitti oman uransa vuonna 1871 maakauppiaana ja kestikievarin pitäjänä. Hän hankki omistukseensa myös useita rälssitiloja alueelta.

Vuonna 1885 Galkin osti enemmistön viinatehtaasta ja vuonna 1887 hän osti veljensä kanssa Viipurin viinanjalostustehtaan. Vuoden 1890 tienoilla hän perusti myös sahalaitoksen ja sähkölaitoksen Kyyrölän kylään. Vuonna 1895 Galkin muutti 1895 Kivennavalle Raivolan kylään josta hän osti metsäalueita ja Raivolan kylässä toimineen vanhan sahan ja toimintansa lopettaneen rautaruukin kiinteistöjä. Galkin aloitti Raivolassa sahaustoiminnan ja perusti myllyn ja sähkölaitoksen. Laitoksen tuottamalla sähköllä sähköistettiin ensin Raivolan kylä vuosina 1898–1899 ja myöhemmin sähköistys laajeni Terijoelle. Vuonna 1912 Galkin perusti poikiensa kanssa Raivolaan *Ilja Galkin Oy*-nimisen osakeyhtiön, joka harjoitti Itä-Suomessa saha- ja puuteollisuutta sekä jauhomylly- ja sähköliikettä. Ilja Galkin sai kauppaneuvoksen arvon 1913.

Galkin vuokrasi omistamiaan kiinteistöjä suomalaisten kansakoulujen käyttöön, lahjoitti kouluille rahaa ja oli mukana kansakoulun johtokunnassa. Hän toimi valtiopäivämiesten valitsijamiehenä ja hän piti muun muassa tervehdyspuheen vuonna 1900 Kyyrölän kylässä vierailleelle Suomen kenraalikuvernööri Nikolai Bobrikoville. Vuonna 1899 Galkin oli vastustanut kyyröläläisten Suurelle adressille kokoamaa vasta-adressia. Suomen itsenäistyttyä Galkin liittyi 1918 paikalliseen suojeluskuntaan ja saattoi näin turvata oman liiketoimintansa jatkumisen muuttuneissa olosuhteissa. 

Ilja Galkinin kuoltua 1923 hänen yhtiönsä *Ilja Galkin Oy*:n johtoon tuli hänen poikansa, Varsovassa aikaisemmin rautatieinsinöörinä toiminut Michael (Mihail) Galkin (s. 1870). Ilja Galkin Oy toimi Raivolassa vielä vuonna 1938. 

## Lähteet
Bakampisilliini

**Bakampisilliini** (C21H27SN3O7) on penisilliineihin kuuluva orgaaninen yhdiste. Sitä käytetään lääketieteessä antibioottina.

## Ominaisuudet ja käyttö
Bakampisilliini on aihiolääke ja itsessään tehoton. Suoliston ja veren esteraasientsyymit hajottavat sen ampisilliiniksi, joka estää bakteerien soluseinän synteesiä. Ampisilliiniin verrattuna bakampisilliinin etuna on nopeampi imeytyminen ja suurempi biosaatavuus. Bakampisilliiniä voidaan käyttää hengitystie-, virtsa- ja ihoinfektioiden ja tippurin hoitoon. Amoksisilliinin markkinoilletulon jälkeen bakampisilliinin käyttö on vähentynyt ja se ei ole enää käytössä esimerkiksi Yhdysvalloissa.

## Lähteet
Kersti

**Kersti** on naisen etunimi. Se on Kristiina-nimen virolainen lyhentymä. Kerstin nimipäivää vietetään Virossa 24. heinäkuuta.

Kersti-nimeä käytetään myös Suomessa. Digi- ja väestötietoviraston mukaan se on vuoteen 2020 mennessä ollut virallisena etunimenä 404 naisella.
Suomessa huomattavasti yleisempiä Kristiinan muunnoksia ovat muun muassa Kirsti, Kirsi, Krista ja Kerstin. 

## Tunnettuja Kerstejä
* Kersti Bergroth (1886–1975), suomalainen kirjailija
* Kersti Juva (s. 1948), suomalainen kirjallisuuden kääntäjä
* Kersti Kaljulaid (s. 1969), Viron tasavallan 5. presidentti 
* Kersti Merilaas (1913–1986), virolainen runoilija ja kirjailija
* Kersti Vuorjoki (1895–1991), suomalainen kätilötoiminnan kehittäjä

## Kuvitteellisia Kerstejä
* Kersti (), nuorin Melukylän lapsista Astrid Lindgrenin kirjasarjassa.

## Lähteet

## Aiheesta muualla
* Etunimien taivutus: Kersti (Kotimaisten kielten keskuksen verkkojulkaisu)
Abbevillen piirikunta

**Abbevillen piirikunta** () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 24&nbsp;527 vuonna 2019. Piirikunnan hallintokeskus on Abbevillen kaupunki. Piirikunta perustettiin vuonna 1785.

## Lähteet

## Aiheesta muualla
Peter Ottosson

**Peter Göte Ottosson** (s. 4. syyskuuta 1965 Töreboda) on ruotsalainen uransa lopettanut jääkiekkoilija, pelipaikaltaan vasen laitahyökkääjä. Hän edusti Ruotsin maajoukkuetta talviolympialaisten 1992 jääkiekkoturnauksessa sekä maailmanmestaruuskilpailuissa 1992, jolloin Ruotsi voitti kultaa. Seuratasolla Ottosson pelasi Ruotsin pääsarjan Färjestad BK:ssa ja HV71:ssa,  Sveitsin pääsarjan EHC Klotenissa sekä Saksan pääsarjan Starbulls Rosenheimissa. Hän voitti SHL:n mestaruuden kaudella 1996–1997 Färjestad BK:n joukkueessa.

## Lähteet
Saappola

**Saappola** (myös *Saappolja*, ) on kylä Leningradin alueen Jaaman piirin Opoljan kunnassa Venäjällä. Se sijaitsee kuusi kilometriä Opoljasta länteen. Kylässä on 59 asukasta (vuonna 2017).

Opoljan pogostaan kuulunut kylä mainitaan Vatjan viidenneksen verokirjassa vuonna 1500. Sen nimi liittyy Opoljan laajaan peltoaukeaan ja tarkoittaa ’pellon takana sijaitsevaa’ (ven. *za polem*).

Peter von Köppenin mukaan vuonna 1848 Saappolassa asui 305 venäläistä ja 45 Novasolkan luterilaiseen seurakuntaan kuulunutta savakkoa. Venäläiset kuuluivat vuodesta 1804 lähtien Opoljan ortodoksiseen seurakuntaan, mutta kävivät mieluummin lähempänä sijaitsevassa Kerstovan kirkossa. Kylän talonpojat olivat 1860-luvulle saakka tilanomistajien maaorjia.

1800-luvun lopussa Saappola kuului kyläkuntana Opoljan volostiin. Vuonna 1899 siellä oli 197 asukasta, joista 127 oli venäläisiä, 34 virolaisia, 30 suomalaisia ja kuusi ”sekoittuneita”. Luterilaisia oli 62 henkeä.

Venäjän vallankumouksen jälkeen Saappola muodosti kyläneuvoston, joka kuului ensin Opoljan ja sitten Jastrebinon volostiin. Vuodesta 1924 lähtien kylä kuului Hovinkylän ja toisen maailmansodan jälkeen Opoljan kyläneuvostoon. Saappolassa oli 185 asukasta vuonna 1928 ja 133 vuonna 1958.

Kylässä on nykyään etupäässä huvila-asutusta. Sen lähellä sijaitsee puutarhapalsta-alue.

## Lähteet
Stefan Nilsson (jääkiekkoilija, 1968)

**Stefan Nilsson** (s. 19. helmikuuta 1968) on ruotsalainen jääkiekkoilija, pelipaikaltaan laitahyökkääjä. Hän edusti Ruotsia alle 20-vuotiaiden MM-kilpailuissa kaudella 1987–1988. Hän edusti kotimaansa pääsarjassa HV71:tä kausina 1986–1990. Alemmilla sarjatasoilla hän edusti Mjölby Södra IF:ää kaudella 1985–1986, Linköping HC:ta kausilla 1990–1993 ja Tranås AIF:ää kausilla 1993–1995. NHL-seura Calgary Flames varasi Nilssonin vuoden 1988  seitsemännellä kierroksella 147. varausvuorolla mutta Nilsson ei koskaan pelannut NHL:ssä.

## Lähteet
Skulmanni

**Skulmanni** () on kylä Leningradin alueen Jaaman piirin Opoljan kunnassa Venäjällä. Se sijaitsee Solkanjoen varrella kolme kilometriä Opoljasta pohjoiseen. Kylässä ei ole vakituista asutusta (vuonna 2017).

Skulmannin paikalla on ruotsalaisajan kartoissa Raakovitsan hovi. Kylän perustajana mainitaan Katariina II:n rippi-isä Fjodor Dubjanski.

Peter von Köppenin mukaan vuonna 1848 Skulmannissa asui 36 venäläistä ja 28 savakkoa. Venäläiset kuuluivat Kerstovan ortodoksiseen ja savakot Novasolkan luterilaiseen seurakuntaan. Kylän talonpojat olivat 1860-luvulle saakka tilanomistajien maaorjia.

1800-luvun lopussa Skulmanni kuului kyläkuntana Opoljan volostiin. Vuonna 1899 siellä oli 75 asukasta, joista 43 oli suomalaisia, 27 venäläisiä ja viisi ”sekoittuneita”. Luterilaisia oli 44 henkeä.

Neuvostoaikana Skulmanni kuului Kuurlan (ven. *Gurlevo*) ja Opoljan kyläneuvostoihin. Kylässä on huvila-asutusta.

## Lähteet
Les Démons

***Les Démons*** on Jesús Franconin ohjaama ranskalainen eroottinen kauhuelokuva vuodelta 1972.

## Näyttelijät

## Lähteet
Daniel Rydmark

**Kjell Daniel Rydmark** (s. 23. helmikuuta 1970 Surahammar) on ruotsalainen uransa lopettanut jääkiekkoilija, pelipaikaltaan keskushyökkääjä. Hän edusti Ruotsin maajoukkuetta talviolympialaisten 1992 jääkiekkoturnauksessa ja talviolympialaisten 1994 jääkiekkoturnauksessa, jolloin Ruotsi voitti olympiakultaa. Rydmark edusti maataan myös maailmanmestaruuskilpailuissa 1992, jolloin Ruotsi voitti MM-kultaa. Seuratasolla Rydmark pelasi Ruotsin pääsarjassa 18 kauden ajan.

## Lähteet